**เกมปรารถนา** (อังกฤษ: The Rivalry) เป็นละครโทรทัศน์ของไทย นำแสดงโดย ธีรเดช เมธาวรายุทธ, ณัฏฐณิชา ดังวัธนาวณิชย์, มนัสนันท์ พันเลิศวงศ์สกุล, ยุรนันท์ ภมรมนตรี, ฐากูร การทิพย์ และ พริมา พันธุ์เจริญ ละครออกอากาศตอนแรกในวันพุธที่ 26 มกราคม พ.ศ. 2565 ทุกวันพุธและพฤหัสบดี เวลา 20:30 น. ทาง ช่อง 3 เอชดี ตัวอย่างแรกเปิดตัวในวันพุธที่ 5 มกราคม พ.ศ. 2565 และตัวอย่างที่สองเปิดตัวในวันอังคารที่ 18 มกราคม พ.ศ. 2565 โดย ช่อง 3

นอกจากนี้ เกมปรารถนา ยังเป็นละคร 1 ใน 4 เรื่องของช่อง 3 ที่ออกอากาศทาง Viu เพื่อผู้ชมชาวต่างประเทศ

เรื่องย่อ
---------

วีรยะวาณิช เจ้าของ เอ็มไพร์กรุ๊ป และ ธีรกิจกานต์กุล เจ้าของ ทีกรุ๊ป เป็นคู่แข่งทางธุรกิจมาช้านาน ส่งผลให้ทายาทของทั้งสองตระกูล ได้แก่ **มิลิน** (ณัฏฐณิชา ดังวัธนาวณิชย์) ลูกสาวของ **พีย์** (ยุรนันท์ ภมรมนตรี) ประธานของ เอ็มไพร์กรุ๊ป และ **อนาวิน** (ธีรเดช เมธาวรายุทธ) ลูกชายของ **ปรมะ** (ชาตโยดม หิรัณยัษฐิติ) ประธานของ ทีกรุ๊ป พวกเขากลายเป็นคู่แข่งกันตั้งแต่ยังเด็ก จนถึงวันที่พวกเขาสืบทอดธุรกิจของครอบครัว...การเอาชนะกันคือสิ่งที่พวกเขาต้องการ

ไม่ใช่แค่การแย่งชิงกันของ 2 ตระกูล แต่ภายในวีรยะวาณิชก็ยังมีการแข่งขันระหว่างกันอยู่เสมอ เก้าอี้ตำแหน่ง ซีอีโอ ของ เอ็มไพร์กรุ๊ป คือสิ่งที่ มิลิน ใฝ่ฝัน แม้ว่าเธอจะต้องแข่งขันกับพี่ชายของเธอก็ตาม เรื่องเลวร้ายลงเมื่อ พีย์ แต่งงานใหม่กับ **วิอันนา** (มนัสนันท์ พันเลิศวงศ์สกุล) และยกตำแหน่งซีอีโอให้กับเธอ ทำให้มิลินโกรธและตัดสัมพันธ์กับ พีย์ นอกจากนี้ ข่าวนี้ไม่ได้แค่ทำให้มิลินอารมณ์เสีย แต่ยังทำให้อนาวินตกใจด้วย เพราะ วิอันนา เป็นแฟนเก่าของเขาและเธอทิ้งเขาไปเมื่อ 1 ปีก่อน

เมื่อเป็นแบบนี้ มิลินและอนาวินจึงตัดสินใจร่วมมือกันก่อตั้งบริษัทใหม่และทำทุกอย่างเพื่อแก้แค้นพีย์ พวกเขายังประกาศในงานแต่งงานของพีย์ว่าพวกเขากลายเป็นคู่รัก แต่เมื่อเวลาผ่านไป การแอบอ้างเป็นคู่รักก็กลายเป็นจริง เพราะมิลินแอบชอบอนาวินมาตั้งแต่เด็ก ในขณะที่ **เตวิศ** (ฐากูร การทิพย์) เลขาของพีย์แอบรักมิลินและ **ลิษา** (พริมา พันธุ์เจริญ) เลขาของอนาวินแอบรักอนาวิน นอกจากนี้ **ภาคิณ** (คณิน สแตนลีย์) ยังปกปิดบางอย่างไว้เพียงลำพัง ความลับที่มิลินผู้เป็นน้องสาวของภาคิณยังสงสัยและพีย์ผู้เป็นพ่อของภาคินดูเหมือนจะรู้ความลับเรื่องนี้ ความรักและความแค้นของมิลินและอนาวินจะจบลงอย่างไร? เมื่อการแข่งขันทางธุรกิจของทั้งสองตระกูลทำให้ทุกคนเดิมพันอย่างมีศักดิ์ศรีเกมที่ต้องแลกมากับชัยชนะ เกมที่ทำให้หัวใจของพวกเขาสั่นไหวด้วยไฟแห่งความปรารถนา

นักแสดง
-------

### นักแสดงหลัก

* ธีรเดช เมธาวรายุทธ รับบทเป็น อนาวิน ธีรกิจกานต์กุล/วิน

ลูกคนโตและเป็นลูกชายคนเดียวของปรมะ เขาเป็นคนที่อบอุ่นและซื่อสัตย์ เขาเสียแม่ไปตั้งแต่ยังเด็ก ทำให้เขากลายเป็นคนเงียบขรึม นอกจากนี้เขาชอบวาดรูปและไม่เคยคิดที่จะเป็นซีอีโอของ ทีกรุ๊ป เขาเป็นแฟนเก่าของวิอัณณาแต่เขาถูกเธอทิ้งโดยไม่ได้บอกเหตุผล
* ณัฏฐณิชา ดังวัธนาวณิชย์ รับบทเป็น มิลิน วีรยะวาณิช/ลิน

ลูกคนที่สองและลูกสาวคนเดียวของพีย์ เธอชอบเอาชนะและมักคิดว่าเธอกับอนาวินเป็นคู่แข่งกัน มิลินทำทุกอย่างเพื่อเป็นซีอีโอของเอ็มไพร์กรุ๊ป แต่เหนือสิ่งอื่นใด เธอต้องการการยอมรับจากพ่อของเธอ สมัยก่อนเคยสนิทกับภาคินพี่ชายของเธอแต่มีบางอย่างเกิดขึ้นทำให้ทุกอย่างเปลี่ยนไปและเธอก็ไม่รู้เหมือนกันว่าเหตุการณ์นั้นคืออะไร นอกจากนี้เธอเชื่อว่าวิอัณณาเข้าหาครอบครัวของเธอเพื่อหลอกลวงพ่อของเธอ ดังนั้นเธอจึงอยากจะกำจัดวิอัณณาออกไป
* ยุรนันท์ ภมรมนตรี รับบทเป็น พีย์ วีรยะวาณิช

พ่อของภาคิน มิลิน และพีท และประธานของเอ็มไพร์กรุ๊ป เขาเป็นคนเจ้าเล่ห์และวางแผนเก่ง อันที่จริงเขารักครอบครัวและลูกของเขา แต่เขาแสดงออกในทางที่ผิด จึงทำให้มิลินขาดความอบอุ่นจากเขา
* มนัสนันท์ พันเลิศวงศ์สกุล รับบทเป็น วิอัณณา เมธามาศ/อัณณา
	+ นริลญา กุลมงคลเพชร รับบทเป็น วิอัณณา (วัยรุ่น)

ผู้หญิงที่แต่งงานกับพีย์ด้วยเหตุผลบางอย่าง เธอเป็นคนฉลาดฉับไวมีไหวพริบ รู้ว่าเมื่อใดควรเอาชนะและเมื่อใดควรถอย เธอทิ้งอนาวินด้วยเหตุผลบางอย่างและนั่นก็เกี่ยวข้องกับการแต่งงานกับพีย์
* ฐากูร การทิพย์ รับบทเป็น เตวิศ ติวาวงศ์

อดีตพนักงานของ ทีกรุ๊ป แต่ภายหลังเปลี่ยนฝั่งมาทำงานกับ เอ็มไพร์กรุ๊ป อันที่จริงเขาทำงานให้กับพีย์ เขามีไหวพริบและเจ้าเล่ห์ด้วย เขาแอบชอบมิลิน เขาจึงทำทุกอย่างเพื่อแยกมิลินและอนาวินออกจากกัน แต่ภายหลังเขามีความสัมพันธ์ที่ลึกซึ้งกับลิษาซึ่งเป็นเลขาของอนาวิน
* พริมา พันธุ์เจริญ รับบทเป็น ลิษา เศรษฐสิริ

เลขาของอนาวิน ธีรกิจกานต์กุล พนักงานของ ทีกรุ๊ป แต่ภายหลังเปลี่ยนฝั่งมาทำงานกับ เอ็มไพร์กรุ๊ป
### นักแสดงสมทบ

* คณิน สแตนลีย์ รับบทเป็น ภาคิน วีรยะวาณิช
* วรรณวิมล เจนจบอัศเมธี รับบท อรอุมา (อร)
* คาลิยา นิฮุต รับบทเป็น เจนนิส
* ภัสธรากรณ์ บุษราคัมวดี รับบทเป็น ณอร ธีรกิจกานต์กุล
* ณคุณ โรจนัย รับบทเป็น พีท วีรยะวาณิช
* รพีพงศ์ ทับสุวรรณ รับบทเป็น ฌอน
* ชาตโยดม หิรัญยัษฐิติ รับบทเป็น ปรมะ ธีรกิจกานต์กุล
* บรมวุฒิ หิรัญยัษฐิติ รับบทเป็น โตโต้
* ดวงตา ตุงคะมณี รับบทเป็น อมตา วีรยะวาณิช
* ภัณฑิลา ฟูกลิ่น รับบทเป็น อุ๋งอิ๋ง
* สุขพัฒน์ โล่ห์วัชรินทร์ รับบทเป็น กัปตัน
* เพ็ญเพ็ชร เพ็ญกุล รับบทเป็น วสุธร
* เบญจสิริ วัฒนา รับบทเป็น เกรซ
* เวนช์ ฟอลโคเนอร์ รับบทเป็น ชาติ
* จอย ชวนชื่น รับบทเป็น ป้าแก้ว
* โย่ง เชิญยิ้ม รับบทเป็น ลุงบุญเลี้ยง
* เจนนิเฟอร์ คิ้ม รับบทเป็น มาดามลี
* ทนงศักดิ์ ศุภการ รับบทเป็น มิสเตอร์ลี
* สุรศักดิ์ ชัยอรรถ รับบทเป็น เจษฏา
* อรศรี ฮอนโนลด์ บาเลนซิเอก้า รับบทเป็น นิตยา
* ขวัญฤดี กลมกล่อม รับบทเป็น วีณา
* สโรชา วาทิตตพันธ์ รับบทเป็น อนงค์
* อัญษนา บุรานันท์ รับบทเป็น มินตรา
* ณัฐนี สิทธิสมาน รับบทเป็น ยายนิ่ม
* ธรรม์ธัช ธารินทร์ภิรมย์ รับบทเป็น ยูโด
* ปัญกร จันทศร รับบทเป็น เตวิศ (ตอนเด็ก)
* ไรวินทร์ สิระเสถียรกุล รับบทเป็น อนาวิน (ตอนเด็ก)

เพลงประกอบละคร
--------------

พ.ศ. 2565
* เพลง **เป็นหนึ่ง** ร้องโดย ชบา กฤติมา (เพลงเปิดเรื่อง)
* เพลง **แค่** ร้องโดย พลอยชมพู
* เพลง **คลั่ง** ร้องโดย ทอม อิศรา (เพลงปิดเรื่อง)

อ้างอิง
-------

1. ↑  "วิกสามฟาดแล้ว เปิดผังละคร 4 เรื่องลงจอปีเสือ". *daradaily.com*. Daradaily. 3 January 2022. สืบค้นเมื่อ 19 January 2022.
2. ↑  "Nychaa Nuttanicha Starts Filming A New TV Drama With Alek Teeradetch". *www.thaiupdate.info*. thaiupdate. สืบค้นเมื่อ 19 January 2022.
3. ↑  ""สร้อยสะบันงา-เกมปรารถนา-เพชฌฆาตจันทร์เจ้า" ละครลอตแรกช่อง 3 ลงจอต้อนรับปีเสือ". *www.thairath.co.th*. Thairath. 1 January 2022. สืบค้นเมื่อ 1 January 2022.
4. ↑  "เกมปรารถนา เร็ว ๆ นี้". Channel 3. สืบค้นเมื่อ 5 January 2022 – โดยทาง YouTube.
5. ↑  "เกมปรารถนา เริ่ม 26 มกราคมนี้". Channel 3. สืบค้นเมื่อ 18 January 2022 – โดยทาง YouTube.
6. ↑  "ช่อง 3 จับมือกับ Viu ประเทศไทยเป็นครั้งแรก! นำ 4 ละครดังลงแพลตฟอร์มแบบเอ็กคลูซีฟ". บีอีซีเวิลด์. สืบค้นเมื่อ 31 May 2022.
7. ↑  "ช่อง 3 ผนึก Viu แบบเอ็กซ์คลูซีฟ ส่งละครดังลงแพลตฟอร์ม OTT". mgronline. สืบค้นเมื่อ 31 May 2022.
8. ↑  "เรื่องย่อละคร เกมปรารถนา". กระปุก.คอม. สืบค้นเมื่อ 31 May 2022.
9. ↑   "ป๊อป ฐากูร" ทำการบ้านหนัก! กับบท "เตวิศ" ทำแฟนคลั่ง หล่อ ร้าย ดีต่อใจ ใน "เกมปรารถนา"
10. ↑  เนื้อเพลง เป็นหนึ่ง ชบา กฤติมา เพลงประกอบละคร เกมปรารถนา
11. ↑  เนื้อเพลง แค่ พลอยชมพู เพลงประกอบละคร เกมปรารถนา
12. ↑   เนื้อเพลง คลั่ง ทอม อิศรา เพลงประกอบละคร เกมปรารถนา

แหล่งข้อมูลอื่น
---------------

* *เกมปรารถนา* ที่สยามโซน